Projekti Venus

Projekti Venus është një organizatë jofitimprurëse e themeluar nga një arkitekt dhe inxhinier social me bazë në Florida, Jacque Fresco. Fresco me partneren e tij Roxanne Meadows themeluan këtë organizatë me një model socio-ekonomik për të zhvilluar një ekonomi të bazuar në burime për njerëzit duke përdorur teknologjinë. 

 Historiku 
Fresco ka punuar në "Projektin Americana" përpara Projektit Venus, nga 1955-a deri në 1959-ën. Projekti kishte të bënte kryesisht me shqetësimet mjedisore, trafikun dhe portat e vërshimit.  

Në vitin 1970, Fresco krijoj një organizatë, Sociocybereneering Inc, bazuar në idenë e teknologjisë dhe strategjive për ruajtjen e energjisë . Më vonë, Fresco dhe partnerja e tij Roxanne Meadows blenë 21 hektarë tokë bujqësore në Venus, një komunitet i pa inkorporuar në kontenë juglindore në Highlands, Florida për kryerjen e llojeve të ndryshme të kërkimit rreth planit të tyre futuristik të dizajnit arkitekturor dhe modeleve të qytetit.   

Fresco & Meadows më pas krijuan ndërtesa dhe infrastruktura të tjera për të punuar mbi idenë e tyre për qytete me efikasitet energjetik.Sipas The New York Times, fillimisht ata e mbështetën projektin duke shitur libra dhe video leksione. Në vitin 1980, Fresco, krijoi një qendër kërkimore për të eksperimentuar mbi ekonominë e bazuar në burime dhe më vonë e quajti atë, "Projekti Venus", sipas qytetit, Venus.  Në vitin 2010, Fresco dhe Meadows udhëtuan në 20 vende për të prezantuar "Projektin Venus".  Në qershor 2012, regjisorja suedeze e dokumentarëve dhe e filmave, Maja Borg, shfaqi filmin e saj, Future My Love, në Festivalin Ndërkombëtar të Filmit në Edinburg, ku u shfaqën veprat e Fresco-s dhe Roxanne Meadows. 

 Referime